Diari Oficial de la Generalitat Valenciana


Sumari del DOGV 6322, del 30-07-2010 (2010/8593)

ORDE 14/2010, de 9 de juliol de 2010, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader núm. 5, assagador del Camí de les Egües, al terme municipal de Vinaròs, al tram comprés entre la carretera N-340 i el Camí Vell d'Alcanar.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6322

Data del DOGV
:   30-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8593


Data del document
:   09-07-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Vinaròs
    * via rural
    * legislació

ORDE 14/2010, de 9 de juliol de 2010, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader núm. 5, assagador del Camí de les Egües, al terme municipal de Vinaròs, al tram comprés entre la carretera N-340 i el Camí Vell d'Alcanar. [2010/8593]  
La classificació dels camins ramaders del terme municipal de Vinaròs s'aprova per Ordre ministerial de data 28 d'octubre de 1969 i es publica en el Butlletí Oficial de la Província número 136, de 15 de novembre de 1969, i en el Butlletí Oficial de l'Estat número 273, de 14 de novembre de 1969. En aquesta s'assigna al camí ramader assagador del Camí de les Egües el número cinc i una amplària legal de 10 metres, amb una longitud aproximada de 6.300 metres en direcció sud-est nord-oest.  
L'any 1971 es realitza sobre aquest camí ramader el projecte de delimitació i amollonament al tram comprés des de la carretera d'Alcanar a l'estació fins al mar Mediterrani. Aquest procés va quedar finalitzat, encara que pendent d'aprovació.   
Amb data 3 de juny de 1993 i, posteriorment, amb data 4 d'agost de 2004, l'ajuntament de Vinaròs realitza diverses peticions, en les quals s'informa l'estat del camí i assenyala que han desaparegut fítes i que s'ha ocupat en alguns punts; com també diverses reclamacions presentades pels agricultors i ramaders sobre les possibles intrusions existents que hi dificulten la circulació.  
Amb data 5 de febrer de 2009 es dicta una resolució del conseller de Medi Ambient, Aigua, Urbanisme i Habitatge en què s'acorda autoritzar l'inici de l'expedient STMA/SF/VP/001/2008 de delimitació parcial del camí ramader núm. 5 denominat assagador del Camí de les Egües, al terme municipal de Vinaròs, al tram comprés entre la carretera N-340 i la CV-110, carretera del baixador d'Alcanar (Tarragona), amb subjecció a la legislació vigent.  
S'executa a fi de delimitar els terrenys pecuaris i evitar la progressiva intrusió de les parcel·les limítrofes.  
Es dóna publicitat reglamentària a l'acte de la fitació de la manera següent: s'informa l'Ajuntament de Vinaròs; es comunica per escrit als limítrofs afectats el domicili conegut dels quals és facilitat pel Servei de Cadastre de Rústica del Ministeri d'Hisenda, i s'insereix l'anunci en el Diari Oficial de la Comunitat Valenciana núm. 6028, de 4 de juny de 2009. Igualment s'informen les institucions amb interés en l'àmbit rural i es fixa com a data de començament dels treballs d'execució material de la delimitació el dia 15 de juliol de 2009.  
Les manifestacions i les al·legacions efectuades pels interessats presents o representats en els treballs de fitació, com també els treballs i qualsevol circumstància rellevant queden reflectides en les actes.   
Els limítrofs amb el camí ramader, i les intrusions que s'aprecien en aquests treballs apareixen reflectits en els llistats, que consten en aquest expedient pel número del polígon cadastral i el número de la parcel·la.  
Vista la proposta de delimitació parcial del camí ramader núm. 5, assagador del Camí de les Egües al tram comprés entre la carretera N-340 i el Camí Vell d'Alcanar, de data 5 d'agost de 2009, les característiques del qual són les següents:  
Longitud delimitada: 2.386,3 m  
Amplària: 10 m  
Superfície delimitada: 23.863,0 m²  
Nombre d'intrusions: 88  
Superfície total d'intrusions: 12.438,2 m²  
La informació pública de la proposta esmentada s'anuncia en el Diari Oficial de la Comunitat Valenciana núm. 6115, de 2 d'octubre de 2009, a fi que qualsevol persona física o jurídica puga examinar l'expedient esmentat anteriorment durant el termini d'un mes a partir de l'endemà de la publicació, de conformitat amb el que estableix l'article 86 de la Llei 30/1992, de 26 de novembre, de règim jurídic de les administracions públiques i de procediment administratiu comú.  
Igualment, s'anuncia l'exposició pública de la proposta de delimitació en el tauler d'anuncis de l'Ajuntament de Vinaròs des del dia 12 d'agost de 2009 fins al dia 12 de setembre de 2009, segons la diligència del secretari de data 23 de setembre de 2009.   
Així mateix, es compleix el tràmit d'audiència establit en l'article 84 de la Llei 30/1992, de 26 de novembre, de règim jurídic de les administracions públiques i de procediment administratiu comú, posant de manifest l'expedient als interessats en aquest i atorgant-los un termini de quinze dies per a al·legar i presentar tots els documents i justificants que estimen pertinents.  
Es presenten al·legacions a la proposta de delimitació, les quals consten en aquest expedient i que han sigut contestades en l'informe de l'instructor del procediment i director facultatiu del projecte de delimitació, de data 1 de març del 2010, les quals han sigut desestimades, el contingut de les quals es considera ací per reproduït.  
Vista la proposta del director territorial de Castelló, de data 2 de març del 2010, favorable a l'aprovació de la delimitació parcial esmentada, acompanyada de l'expedient, rebut en la conselleria amb data 29 de març del 2010.   
Vistos els informes del Servei de Gestió Forestal, de dates 10 i 14 de juny del 2010, com també la proposta de la directora general de Gestió del Medi Natural, de data 14 de juny del 2010, favorables a l'aprovació de la delimitació parcial del camí ramader esmentat en els termes expressats en la proposta de delimitació esmentada anteriorment.   
L'article 8 de la Llei 3/95, de 23 de març, de camins ramaders, defineix la delimitació com l'acte administratiu que defineix els límits dels camins ramaders de conformitat amb el que estableix l'acte de la classificació.  
La delimitació es configura com un acte subordinat a la classificació i com un acte d'execució i complement de la classificació. Complement indispensable sobretot en aquells trams en què siga necessària una especial precisió en la determinació de l'amplària i límits dels camins ramaders.  
Vist l'informe de l'Advocacia General de data 21 de juny del 2010, remés a la Direcció General de Gestió del Medi Natural en data 23 de juny del 2010.  
Vist el Reglament orgànic i funcional de la Conselleria de Medi Ambient, Aigua, Urbanisme i Habitatge, aprovat per Decret 139/2009, de 18 de setembre, del Consell, (DOCV núm. 6107, de 22 de setembre de 2009) i desenvolupat per l'Ordre 1/2010, de 19 de gener (DOCV núm. 6194, de 28 de gener del 2010) i l'article 22.8 i la disposició addicional cinquena de la Llei 14/2003, de 10 d'abril, de patrimoni de la Generalitat Valenciana.  
ORDENE  
Primer  
Aprovar la delimitació parcial del camí ramader núm. 5, assagador del Camí de les Egües, al terme municipal de Vinaròs, al tram comprés entre la carretera N-340 i el Camí Vell d'Alcanar, d'acord amb la proposta de delimitació parcial i els plànols que consten en l'expedient, les característiques del qual són les següents:  
Longitud delimitada: 2.386,3 m  
Amplària:. 10 m  
Superfície delimitada: 23.863,0 m²  
Nombre d'intrusions: 88  
Superfície total intrusions: 12.438,2 m²  
Segon  
Cancel·lar totalment o parcialment totes les inscripcions registrals que resulten contradictòries amb la delimitació.  
Tercer  
Requerir als causants de les intrusions de l'amplària necessària que corregisquen les irregularitats que es deriven dels plànols i documents que consten en l'expedient.  
Quart  
Elevar el certificat de la delimitació aprovada al Registre de la Propietat de Vinaròs, a l'efecte de registrar com de domini públic l'àmbit delimitat.  
València, 9 de juliol del 2010  
El conseller de Medi Ambient, Aigua, Urbanisme i Habitatge,  
i vicepresident tercer del Consell  
JUAN GABRIEL COTINO FERRER